Virallinen lehti nro C 398 , 21/12/1998 s. 0039



A4-0440/98 Ehdotus neuvoston direktiiviksi 14 päivänä helmikuuta 1994 annetun neuvoston direktiivin 94/4/EY muuttamisesta ja Saksaan ja Itävaltaan sovellettavan väliaikaisen poikkeustoimenpiteen voimassaolon jatkamisesta (KOM(98)0473 - C4-0515/98 - 98/0250(CNS)) Ehdotus hyväksyttiin seuraavin tarkistuksin: (Tarkistus 1) 1 ARTIKLA 3 artiklan 2 kohta (direktiivi 94/4/EY) >Alkuperäinen teksti> "2. Poiketen siitä, mitä 1 kohdassa säädetään, Saksan liittotasavallalla ja Itävallan tasavallalla on oikeus saattaa voimaan tämän direktiivin noudattamisen edellyttämät säännökset 1 päivään tammikuuta 2003 mennessä sellaisten tavaroiden osalta, joita tuovat maahan matkustajat, jotka tulevat Saksan tai Itävallan alueelle nämä valtiot muihin kuin Euroopan unionin jäsenvaltioihin tai EFTA-maihin yhdistävien maarajojen kautta taikka mainituista maista rannikkomerenkulkuväylien kautta. >EP:n äänestyksessä hyväksytty teksti> "2. Poiketen siitä, mitä 1 kohdassa säädetään, Saksan liittotasavallalla ja Itävallan tasavallalla on oikeus saattaa voimaan tämän direktiivin noudattamisen edellyttämät säännökset 1 päivään tammikuuta 2002 mennessä sellaisten tavaroiden osalta, joita tuovat maahan matkustajat, jotka tulevat Saksan tai Itävallan alueelle nämä valtiot muihin kuin Euroopan unionin jäsenvaltioihin tai EFTA-maihin yhdistävien maarajojen kautta taikka mainituista maista rannikkomerenkulkuväylien kautta. >Alkuperäinen teksti> Kyseisten jäsenvaltioiden on kuitenkin myönnettävä 1 päivästä tammikuuta 1999 verovapautus edeltävässä kohdassa mainittujen matkustajien maahan tuomille tavaroille, joiden arvo on vähintään 100 ecua. Nämä jäsenvaltiot korottavat yhteisesti enimmäisarvoa asteittain siirtyäkseen viimeistään 1 päivänä tammikuuta 2003 soveltamaan kyseisiin tavaroihin yhteisön nykyistä enimmäisarvoa." >EP:n äänestyksessä hyväksytty teksti> Kyseisten jäsenvaltioiden on kuitenkin myönnettävä 1 päivästä tammikuuta 1999 verovapautus edeltävässä kohdassa mainittujen matkustajien maahan tuomille tavaroille, joiden arvo on vähintään 100 ecua. Yhteisön 175 ecun enimmäisarvo on saatettava voimaan 1 päivään tammikuuta 2002 mennessä." (Tarkistus 2) 2 a ARTIKLA (uusi) >Alkuperäinen teksti> >EP:n äänestyksessä hyväksytty teksti> 2 a artikla >Alkuperäinen teksti> >EP:n äänestyksessä hyväksytty teksti> Komissio laatii 30 päivään kesäkuuta 1999 mennessä tutkimuksen, jossa käsitellään yksityiskohtaisesti verovapautusrajan korottamisen ensimmäisen vaiheen vaikutuksia vähittäiskauppaan ja erityisesti Saksan liittotasavallan ja Itävallan tasavallan raja-alueella toimiviin pk-yrityksiin. (Tarkistus 3) 2 b ARTIKLA (uusi) >Alkuperäinen teksti> >EP:n äänestyksessä hyväksytty teksti> 2 b artikla >Alkuperäinen teksti> >EP:n äänestyksessä hyväksytty teksti> Komissio tekee tässä tutkimuksessa konkreettisia ehdotuksia, joiden avulla kyseessä olevia yrityksiä valmistellaan uusiin enimmäisarvoihin asianmukaisin toimenpitein, erityisesti rakennepolitiikan alalla. (Tarkistus 4) 2 c ARTIKLA (uusi) >Alkuperäinen teksti> >EP:n äänestyksessä hyväksytty teksti> 2 c artikla >Alkuperäinen teksti> >EP:n äänestyksessä hyväksytty teksti> Komissio tekee tässä tutkimuksessa lopultakin myös konkreettisia ehdotuksia, joiden avulla Saksan ja Itävallan alueeseen rajoittuvia valtioita, lukuun ottamatta jäsenvaltioita ja EFTA:n jäsenvaltioita, muutetaan nopeasti liittymistä valmistelevaa strategiaa soveltaen Euroopan yhteisön kilpailujärjestelmän mukaisiksi, jotta estetään rajat ylittävät markkinoiden vääristymät. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi 14 päivänä helmikuuta 1994 annetun neuvoston direktiivin 94/4/EY muuttamisesta ja Saksaan ja Itävaltaan sovellettavan väliaikaisen poikkeustoimenpiteen voimassaolon jatkamisesta (KOM(98)0473 - C4-0515/98 - 98/0250(CNS))(Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(98)0473 - 98/0250(CNS) ((EYVL C 273, 2.9.1998, s. 8.)), - neuvoston kuultua sitä EY:n perustamissopimuksen 99 artiklan mukaisesti (C4-0515/98), - ottaa huomioon työjärjestyksensä 58 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön (A4-0440/98); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille ja aloittamaan neuvottelumenettelyn, jos neuvosto aikoo poiketa parlamentin hyväksymästä sanamuodosta; 4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 5. Kehottaa puhemiestään välittämään tämän lausunnon neuvostolle ja komissiolle.